אחריי!

עמותת אחריי! נוער מוביל שינוי היא עמותה חינוכית חברתית, שהוקמה בשנת 1997. התנועה הוקמה כיוזמה של תנועת "דור שלום", בעקבות רצח רבין ומגדירה עצמה כציונית הפועלת במרבית המגזרים בחברה הישראלית.

בין מקימי העמותה דב לאוטמן, רעיה שטראוס, עופר אוגש, אריק שוע, יורם יאיר ועמר בר-לב, שגם עמד בראש ועד העמותה עד היבחרו לכנסת בשנת 2013. מנכ"ל העמותה כיום הוא אמיר סטרוגו, יורם יאיר משמש כיו"ר הוועד המנהל. כיום, השותף האסטרטגי של העמותה הוא בנק לאומי.

היסטוריה 
פעילות העמותה החלה בייסוד קבוצה אחת בשכונת התקווה בספטמבר 1997 על ידי אריק שוע, ועופר אוגש. תחילת הפעילות הייתה במסגרת תנועת דור שלום אשר במסגרת זו סייעו ביסוד הפעילות, רונן חכימי, עו״ד שי מרקוס, לימים עמותת נוער מוביל שינוי המזוהה כתנועת אחריי נוסדה והחלה לפעול ביולי 1999, עם השנים פעילות העמותה התרחבה ובשנת הפעילות תשפ"א (ספטמבר 2020) לקחו חלק כ-17,000 משתתפים אשר לקחו חלק בכ-400 מסגרות פעילות מקרית שמונה ועד אילת, ב-150 רשויות, בפריפריה, במרכז עם דתיים חילונים חרדים וערבים. בנוסף פועלת העמותה ב-50 בכפרי נוער ומעונות חסות. בשנת תשפ"א כ-30 אלף תלמידים לקחו חלק בתוכנית "אחריי" בבתי ספר. כמו כן, מעל 7000 בוגרים לוקחים מדי שנה כחלק בארגון הבוגרים של העמותה.

במהלך השנים זכתה אחריי! בפרסים שונים על פועלה והתנהלותה. בין הפרסים: אות אביר איכות השלטון (2009), אות הנשיא למתנדב על התנדבות בני נוער בקהילה (2010), אות מגן המילואים (2010), פרס יושב-ראש הכנסת לאיכות החיים על פעילותה בשירות החברה והקהילה לחינוך סביבתי (2010) ופרס בגין (2018).

המיזמים השונים של התנועה 
"אחרייטק!" - הפרויקט הטכנולוגי של "אחריי!", בשיתוף עמותת יוצאי יחידה 8200.
"אחריי!" לצבא - קורס ההכנה לצבא של "אחריי!". המיזם משלב הכנה פיזית ומנטלית לשירות צבאי לצד הכשרת מנהיגות צעירה.
"אחריי!" לבגרות - תוכנית ההכנה לבגרות במתמטיקה 3 יח"ל. שיעורי מתמטיקה לבני נוער נושרים או על סף נשירה.
שנת השירות של אחריי! גרעין תמיר: תרומה, מנהיגות, יוזמה ורעות - מתנדבי שנת השירות מנהלים חיים עצמאיים בקומונות הפרושות ברחבי הפריפריה. הש"ש פועלים בקבוצות "אחריי!" השונות בעיר ומתנדבים במגוון מסגרות קהילתיות בדגש על תחום החינוך ופיתוח מנהיגות צעירה.
מכינת "גל" - מכינה קדם צבאית ומדרשה למנהיגות בשיתוף מרכז "מעשה". המכינה, היושבת בעכו, חיפה ובקריית ביאליק, מבצעת פרויקטים שמובילים המכיניסטים בקהילה, לצד לימודים בתחומי היסטוריה, גאוגרפיה ויהדות. במהלך השנה ניתן דגש על הכנה לשירות צבאי משמעותי ולתפקידי פיקוד וקצונה.
אחריי! באמונה - תוכנית העצמה עבור נוער חרדי. התכנית כוללת מפגשים קבוצתיים פעמיים בשבוע. במהלך השנה הקבוצה מקיימת מפגשי אימון, פעילויות ODT וחוויות שטח, טיולים וסדרות שטח. התכנית פועלת כיום בעשרות ישיבות בכל רחבי הארץ.
מכינות "ארז" - רשת מכינות קדם-צבאיות ארז של עמותת "אחריי!" והסוכנות היהודית.
מערך ליווי החיילים של "אחריי!" - ליווי לבוגרי "אחריי! שהתגייסו.
ארגון הבוגרים - הארגון מסייע לכלל בוגרי העמותה, צעירים בגילאי 18 ומעלה, בהכוונה וליווי אישי בעת היציאה לאזרחות בתחומי ההשכלה, תעסוקה, מעורבות חברתית, מיצוי זכויות, התנהלות כלכלית ועוד. 
אחרייניקים - ארגון הבוגרים של "אחריי!".

קישורים חיצוניים 
 

 
 אירוע מסכם של תנועת "אחרי"
 עמותת אחריי! - שינוי חברתי ומנהיגות בקרב בני נוער
 אחרי לבק"ום, אתר דובר צה"ל
 פגישת ראש הממשלה עם חברי תנועת "אחריי!"
 יו"ר התנועה החברתית "אחרי" ידליק משואה, nrg,  4 באפריל 2011.
 תנועת אחריי! פעילות חינוכית חברתית להצמחת מנהיגות צעירה

ישראל: ארגוני נוער
מקבלי אות הנשיא להתנדבות
זוכי פרס יו"ר הכנסת
זוכי אות אביר איכות השלטון
זוכי פרס בגין
ישראל: עמותות
ישראל: ארגונים הפועלים לפיתוח הפריפריה